|  |  |  |
| --- | --- | --- |
| Riigimetsa Majandamise Keskus  rmk@rmk.ee |  | 24.04.2023 nr 4.2-4/2209-5 |
|  |  |  |

**Arvamuse päring**

**Narva Metskond 103, Nahavabriku tn L2, Kadastiku, Kadastiku tn 57d, 57h,**

**L7, Elektrijaama tee 23, 29, 57c, 59 projekteerimistingimuste eelnõu kohta**

Arhitektuuri- ja Linaplaneerimise Ametile (edaspidi: pädev asutus) laekus 06.03.2023. projekteerimistingimuste taotlus krundile Narva Metskond 103, Nahavabriku tn L2, Kadastiku, Kadastiku tn 57d, 57h, L7, Elektrijaama tee 23, 29, 57c, 57d, 59 elektripaigaldise rajamise ehitusprojekti koostamiseks ilma detailplaneeringut koostamata.

Vastavalt ehitusseadustiku § 83 lõikele 1 punktile 2 mitut kinnisasja läbiva uue elektripaigaldise rajamiseks on projekteerimistingimused nõutavad. Elektripaigaldise rajamiseks puudub detailplaneeringu koostamise kohustus.

Vastavalt ehitusseadustiku § 31 lõikele 2 pädev asutus koostab projekteerimistingimuste eelnõu ning korraldab selle kohta naabrite arvamuste kogumise ja eelnõu kooskõlastamise. Vastavalt Haldusmenetluse seaduse §-le 6 haldusorgan on kohustatud välja selgitama menetletavas asjas olulise tähendusega asjaolud ja vajaduse korral koguma selleks tõendeid oma algatusel.

Vastavalt Haldusmenetluse seaduse §-le 40 ning Ehitusseadustiku § 31 lõikele 2 saadame Teile Narva Linnavalitsuse korralduse „Projekteerimistingimuste kinnitamine (Narva Metskond 103, Nahavabriku tn L2, Kadastiku, Kadastiku tn 57d, 57h, L7, Elektrijaama tee 23, 29, 57c, 57d, 59 krundile elektripaigaldise rajamine)” eelnõu. Eelnimetatud korralduse eelnõu kohta võite esitada Arhitektuuri- ja Linnaplaneerimise Ametile oma arvamuse ja vastuväited 10 päeva jooksul projekteerimistingimuste eelnõu saamisest arvates aadressile Peetri plats 5, 20308 Narva linn või e-postile: [narvaplan@narva.ee](mailto:narvaplan@narva.ee)

Vastavalt Ehitusseadustiku § 31 lõikele 6 kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

Lugupidamisega

/allkirjastatud digitaalselt/

Aleksandr Pedari

arhitekt

3599254

Lisa: projekteerimistingimuste eelnõu, asendiskeem